stanford-oval/wikipedia huggingface dataset:
כריס ורנה
דיסקוגרפיה > קריירת סולו > פסקולים בהפקתו, או שלקח בהם חלק

רוצחים מלידה (סרט קולנוע, 1994) - השיר "Burn" כחלק מניין אינץ' ניילז
Quake‏ (משחק וידאו, id Software, 1996) - קיבל את הקרדיט כחלק מניין אינץ' ניילז, שמייסדה רזנור היה המלחין הראשי של המשחק.
Lost Highway (סרט קולנוע, 1997) - הקטעים "Driver Down" ו- "The Perfect Drug"
באטמן ורובין (סרט קולנוע, 1997) - תכנות מוזיקלי עבור הקטע "The End Is the Beginning Is the End" של הסמאשינג פמפקינס
Songs of Witchblade (פסקול שהופק עבור הקומיקס וויצ'בלייד, 1998) - הקטעים "Saraphrenia" ו- "Finale: Apocalypticraft / Tunnel"
אמריקן מק'גי אליס (משחק וידאו, Rogue Entertainment, 2003)
נערי שאולין (סדרת אנימציה, 2003) - יחד עם קלינט וולש
דום 3 (משחק וידאו, 2004, id Software) - יחד עם קלינט וולש. קיבל את הקרדיט גם עבור BFG Edition משנת 2012.
סימס 2 (משחק וידאו, Maxis, 2004) - השיר "Dance Down"
Area 51 (משחק וידאו, Midway Studios Austin, 2005) - יחד עם קלינט וולש ורוברט קינג
Quake 4 (משחק וידאו, Raven Software & id Software, 2005) - יחד עם קלינט וולש
Need for Speed: Most Wanted (משחק וידאו, EA Black Box, 2005) - 2 שירים, יחד עם פול ווינדפולד
Tabula Rasa (משחק וידאו, Destination Games, 2007) - יחד עם קלינט וולש, קורס מקיי וטרייסי וו. בוש
Alice: Madness Returns (משחק וידאו, Spicy Horse, 2009) - השיר "Wastelands"
Call of Duty: Advanced Warfare (משחק וידאו, Sledgehammer Games & Raven Software, 2014) - הפסקול של מצב הזומבים למשחק
Quake Champions (משחק וידאו, id Software, 2018) - יחד עם אנדרו הולשולט
דיסקוגרפיה > קריירת סולו > רמיקסים

Adema - "Freaking Out (Chris Vrenna Remix)" (2002)
P.O.D - "Will You (Chris Vrenna Remix)" (2003)
P.O.D - "Lights Out (Chris Vrenna Remix)" (2005)
Dethcentrik - "If Only (Chris Vrenna Remix)" (2014)
PORN - "In an endless dream (Chris Vrenna Remix)" (2020)
דיסקוגרפיה > קריירת סולו > עבודות לצד אמנים שונים

| אלבום | שיר | שנה | אמן | תפקיד |
| --- | --- | --- | --- | --- |
| Big Electric Metal Bass Face | כל האלבום | 1991 | Die Warzau | תופים |
| Broken | "Wish" "Gave Up" | 1992 | ניין אינץ' ניילז | תופים |
| The Downward Spiral | "Hurt" | 1994 | ניין אינץ' ניילז | תופים |
| Portrait of an American Family | "Dope Hat" | 1994 | מרילין מנסון | כלי הקשה |
| Smells Like Children | כל האלבום | 1995 | מרילין מנסון | תכנות מוזיקלי |
| Load | כל האלבום | 1996 | מטאליקה | תכנות מוזיקלי |
| Antichrist Superstar | "Kinderfeld" | 1996 | מרילין מנסון | תכנות מוזיקלי, תופים |
| How We Quit the Forest | כל האלבום | 1998 | Rasputina | תכנות מוזיקלי, תופים |
| SuperCoolNothing | כל האלבום | 1998 | 16 Volt | תופים |
| Celebrity Skin | כל האלבום | 1998 | Hole | תכנות מוזיקלי |
| Love Thinketh No Evil | "Eyeball" | 1999 | פיטר הימלמן | תופים |
| Neve | כל האלבום | 2000 | Neve | תכנות מוזיקלי |
| 13 Ways to Bleed on Stage | כל האלבום | 2000 | Cold | תכנות מוזיקלי |
| The World Needs a Hero | "Disconnect" | 2001 | מגהדת' | כלי הקשה |
| Weird Revolution | "Jet Fighter" | 2001 | Butthole Surfers | תכנות מוזיקלי, תופים |
| Commencement | כל האלבום | 2002 | Deadsy | תכנות מוזיקלי |
| Modern Folk and Blues: Wednesday | כל האלבום | 2006 | בוב פורסט | תכנות מוזיקלי |
| Bat Out of Hell III: The Monster Is Loose | "Bat Out of Hell III: The Monster Is Loose" | 2006 | Meat Loaf | תכנות מוזיקלי |
| The High End of Low | כל האלבום | 2009 | מרילין מנסון | תכנות מוזיקלי |
| Evanescence | כל האלבום | 2011 | אוונסנס | קלידים, תכנות מוזיקלי |
| Scar the Martyr | כל האלבום | 2013 | Scar the Martyr | תכנות מוזיקלי |
| Man on the Run | כל האלבום | 2014 | Bush | קלידים |
| Underneath | כל האלבום | 2020 | Code Orange | תכנות מוזיקלי |
הערות שוליים

↑  Chris Vrenna of Nine Inch Nails (Rhythm Mag - March '97), web.archive.org, ‏2011-09-28
↑  Carlos RamirezPublished: September 18, 2012, Tweaker's Chris Vrenna on Playing Drums for Marilyn Manson: 'I Just Couldn't Take the Lifestyle Anymore', Noisecreep (באנגלית)
↑  Chris Vrenna writes OST for Quake Champions, News, Plus Forward (באנגלית)
↑  פוסט מעמוד הפייסבוק של ורנה
↑  Troy L. Smith, Clevel, .com, Rock and Roll Hall of Fame adds 6 members to be inducted with Nine Inch Nails, cleveland, ‏2020-09-02 (באנגלית)
| מרילין מנסון |
| --- | --- | --- |
| חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן | חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן |  |
| אלבומי אולפן | Portrait of an American Family • Antichrist Superstar • Mechanical Animals • Holy Wood • The Golden Age of Grotesque • Eat Me, Drink Me • The High End of Low  •  Born Villain •  The Pale Emperor • Heaven Upside Down • We Are Chaos |  |
| מיני אלבומים | Smells Like Children • Remix & Repent |  |
| אלבומי הופעה | The Last Tour on Earth |  |
| אוספים | Lunch Boxes & Choklit Cows • Lest We Forget: The Best Of |  |
| --- | --- |
בקרת זהויות :  BnF: cb14037844v (data)  ISNI: 0000 0000 0312 5395  LCCN: no2009074726  MusicBrainz: 0923598e-2b97-4527-b984-5feed94c168d  VIAF: 27266935   WorldCat (עם VIAF): 27266935
כל מקום ואתר

| --- | --- |
עטיפת הספר
עטיפת הספר
 מידע כללי
 שפת המקור:  עברית
 סוגה:  לקסיקון לידיעת הארץ
 הוצאה
 תאריך הוצאה:  1978
 קישורים חיצוניים
 הספרייה הלאומית:  003567580, 002026004, 001795181, 002559661, 002339215, 001306380, 000866891, 001126824
כל מקום ואתר הוא לקסיקון לידיעת הארץ, הערוך בסדר אלפביתי וכולל מידע בסיסי על כל היישובים ומרבית האתרים בעלי החשיבות (אתרים ארכאולוגיים, אתרי טבע ונוף, נחלים, מעיינות, שמורות טבע, נקודות ציון בעלות ערך היסטורי ועוד) בארץ ישראל. המידע לגבי כל מקום ואתר, הכולל נתונים גאוגרפיים, היסטוריים ודמוגרפיים, מועבר בדרך תמציתית, על ידי טקסט קצר ושורת סמלים ליד שם הערך.
בשנים 1953–1967 ראו אור חמש מהדורות של פנקס הכיס להכרת הארץ לחייל "כל מקום" שהופיע בהוצאת ענף השכלה באכ"א (ובהמשך גם ב"מערכות") ביוזמתו של קצין חינוך ראשי אהרן זאב.
בשנת 1978 יזם ברוך שראל מהדורה שישית, מורחבת ומעודכנת, של הספרון לציבור הרחב. המדריך, בשם כל מקום ואתר: מדריך שלם להכרת הארץ, ראה אור בהוצאת משרד הביטחון והוצאת כרטא. למדריך זה ראו אור מספר מהדורות מעודכנות במהלך שנות ה-80 ושנות ה-90, חלקן נמכרו במארז פלסטיק שהכיל בנוסף למדריך גם מפות ארץ ישראל בקנה מידה 1:170,000.
בנוסף לעדכון פרטים, כגון גודל אוכלוסייה, בכל מהדורה, כלל העדכון גם הוספת ערכים על יישובים שהוקמו והסרת ערכים על יישובים שפונו ונהרסו ואתרים שחדלו להיות בשליטת ישראל. בהתאם לכך, עד החזרת חצי האי סיני נכללו במדריך גם יישובים יהודיים ומספר אתרים אחרים בסיני.
בשנת 2000 ערך זאב ענר מהדורה מספר שבע-עשרה של המדריך, מורחבת ומעודכנת, בשם כל מקום ואתר: מדריך לכל מקום ואתר בארץ ישראל. המהדורה כללה לראשונה מפות 1:250,000 משולבות במדריך, מפות ערים מורחבות וצבעוניות, לוח תקופות בתולדות ארץ ישראל ומילון מונחים בארכאולוגיה ובתולדות ההתיישבות לצד עדכון, הרחבה ועריכה-מחדש של כל הערכים במדריך. גם מהדורה זו עודכנה פעמים אחדות, ומהדורה 20 יצאה לאור בשנת 2005.
אישים שלקחו חלק בעריכת מהדורות "כל מקום ואתר"

ברוך שראל – יוזם ההוצאה המורחבת של מהדורת 1978
הארכאולוגים זאב ייבין ואדם דרוקס – חיברו את ערכי האתרים הארכאולוגיים במהדורת 1978, ששימשו בסיס לכל מהדורות שלאחר מכן
הארכאולוגים גבי ברקאי ודן בהט – בדקו ועדכנו את תחום הארכאולוגיה במהדורות המתקדמות
הבלשן אבא בנדויד – קבע את שיטת תעתיק השמות הערביים
יהודה זיו
אריה יצחקי
זאב ענר – העורך הראשי של מהדורת 2000
להקת חיל התותחנים

| --- | --- |
 פיקוד:  חיל התותחנים
 תקופת הפעילות:  1969–1970
 תוכניות:  2
 התוכנית הראשונה:  פגז ראשון (1969)
 התוכנית האחרונה:  לה בומבה (1970)
 תקליטים:  2
 להקות משנה:  צוות הווי תותחנים
 
להקת חיל התותחנים הייתה להקה צבאית של חיל התותחנים. נוסדה ב-1969, הקים את הלהקה וביים את שתי התוכניות הראשונות עזרא דגן. הלהקה הפיקה בשנתיים שתי תוכניות מצליחות, בכללן שירים שהפכו לנכסי צאן ברזל וממנה יצאו זמרים ושחקנים מצליחים. לאחר פרוק הלהקה הוקם במקומה צוות הווי תותחנים שפעל במשך זמן קצר בלבד.
התוכנית הראשונה

התוכנית הראשונה שנקראה "פגז ראשון" הופקה ב-1969. חברי הלהקה היו רומן שרון, יובל דור, עמי מנדלמן, קיקי רוטשטיין, תמר (תמי) גל, אמירה פולן ואחרים. התוכנית הוצגה בתחילה במסגרת החיל ועם ההצלחה הוצגה גם מחוצה לו.
שירי התוכנית הופצו על גבי תקליט אריך נגן שכלל 12 שירים. דניאל שליט היה האחראי על רוב העיבודים. אילן מוכיח ומשה קופרבוים עיבדו אף הם חלק מהשירים. השירים שזכו להצלחה היו שירי סולו של רומן שרון בשם "נעימת בוקר" ו"סינדרלה",  שירים אחרים מתוכנית זו היו "על החיילים", "את ואני" ו"הפרפרים".
התוכנית השנייה

תוכניתה השנייה של הלהקה "לה בומבה", מ-1970 זכתה להצלחה רבה. הרכב הלהקה היה זהה כמעט לזה שבתוכנית הראשונה. סולני הלהקה היו רומן שרון, יובל דור ויהודית שוורץ. חברי הלהקה הנוספים: תמר גל, אמירה פולן, עמי מנדלמן, דורון תבורי, קיקי רוטשטיין, עמירם שבח (שבלט במערכונים ומשחקי התנועה), אבי קמינקובסקי - גיטרה בס, יוסי פיאמנטה - גיטרה, יוני רכטר - קלידים, ושלמה חממי ודן אלמוג- מתופפים. המעבד והמפיק המוזיקלי היה בני נגרי, והבמאי היה אברהם דוד.
הלהיט מאותה תוכנית, "פרחים בקנה" (דודו ברק/אפי נצר) שהושר בסולו של יהודית שוורץ, הפך לנכס צאן ברזל בתחום שירי הלהקות הצבאיות.  השיר צולם לטלוויזיה הישראלית בעת הופעת הלהקה בפני חיילים.
שירי התוכנית הוקלטו והופצו על גבי תקליט בהם "פרחים בקנה", "דברים קטנים" (אהוד מנור/נורית הירש), "גיזרים" (יורם טהרלב/בני נגרי), "תנו לנו טרמפ" (אבי קורן/משה וילנסקי), "יום חדש" (יורם טהרלב/דרורה חבקין), "דרור יקרא" ואחרים.
צוות הווי תותחנים

| --- | --- |
 פיקוד:  חיל התותחנים
 תקופת הפעילות:  1973–1975 (כשנתיים)
 תקליטים:  2
 
צוות הווי תותחנים הוקם ב-1973. הצוות הקליט מספר שירים לתקליט משותף עם צוות הווי הנח"ל, כשכל צוות ממלא צד אחד של התקליט. הלהיט הגדול של הצוות היה השיר "בלילות הקיץ החמים" (דן מינסטר/מתי כספי) ששרה סולו מלי ברונשטיין.
הצוות פורק באותה שנה, והוקם מחדש עם חברי הרכב שונים מהצוות הראשון. הצוות החדש הקליט ארבעה שירים נוספים לתקליט משותף לחמישה צוותי הווי שונים. שירי הצוות היו "צל ירח", "טיפת הדבש", "בלוז לרופא שיניים" ו"את יפה", אותם עיבדו מוזיקלית בני נגרי ויוריק בן-דוד.
זו הייתה הפעילות האחרונה של הצוות ושל להקה או צוות כלשהו בחיל התותחנים.
לוקון-אמפונג

| --- | --- |

לוקון באוגוסט 2009
 מידע כללי
 סוג הר:  הר געש מורכב
 גובה:  1,580 מטרים
 מדינה:  אינדונזיה אינדונזיה
 מיקום:  סולאווסי אינדונזיה
 מספר הר געש:  =0606-10
 התפרצות אחרונה:  12 ביולי 2011
 קואורדינטות:  1°22′02″N 124°48′02″E﻿ / ﻿1.367325°N 124.80051°E﻿ / 1.367325; 124.80051
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פלוקון-אמפונג(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פלוקון-אמפונג
קיטור מיתמר מלוע טוֹמְפַּלוּאַן. התמונה צולמה מהר אמפונג ביוני 2009 כשברקע הר לוקון
התפרצות לוקון-אמפונג ב-2011
לוֹקוֹן-אֶמְפּוּנְג הוא הר געש מורכב פעיל במחוז סולאווסי צפון (Sulawesi Utara) באי סולאווסי שבאינדונזיה. הר הגעש מורכב משני חרוטים בולטים, הר לוקון (באינדונזית: Gunung Lokon) והר אמפונג (Gunung Empung) ומלוע געשי פעיל, טוֹמְפַּלוּאַן (Tompaluan), השוכן באוכף שביניהם.
גאוגרפיה ותיאור

הר לוקון והר אמפונג מתנשאים לגובה של 800 מטרים מעל למישור טונדנו (Tondano) בקצה המזרחי של חצי האי הצפוני של סולאווסי. שני ההרים הם הרי געש שכבתיים, ולוקון הוא הגבוה מבין השניים (1,580 מטרים מעל פני הים). המרחק בין פסגות שני ההרים הוא 2.2 קילומטרים. פסגתו של הר לוקון שטוחה ונטולת לוע, ואילו בפסגת אמפונג יש לוע געשי שרוחבו 400 מטרים ועומקו 150 מטרים. באוכף שבין פסגותיהם מצוי טוֹמְפַּלוּאַן – לוע כפול שאורכו 250 מטרים ורוחבו 150 מטרים שבו נקווה לעיתים אגם קטן שמימיו חומציים.
רקע גאולוגי והיסטוריה של התפרצויות

מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח ההודי אל מתחת ללוח האירו-אסיאתי. קשת זו תחומה מצדה הצפון-צפון-מערבי על ידי איי אנדמן – שרשרת של איים געשיים ממקור בזלתי, וממזרח על ידי קשת בנדה – שאף היא נוצרה כתוצאה מהפחתה.
ספציפית, מקור הגעשיות של לוקון-אמפונג הוא באזור הפחתה הנמצא בשוליים הדרומיים של הקשת הגעשית מינדנאו-סנגיהיא-מינאהסה (Minadanao-Sangihe-Minahasa) וכיוונו צפון-מערב אל מתחת לאזור מינאהסה שבצפון סולאווסי. עקב פעילות געשית עזה ברביעון התחתון או התיכון נוצרה באזור קלדרה שצורתה חצי עיגול וממדיה 30 על 20 קילומטרים המכונה קלדרת טונדנו. יש כיום סימנים רבים לפעילות געשית בעבר בקרקעית הקלדרה: חרוטים פירוקלסטיים וקילוחי אובסידיאן, אבל הפעילות הגעשית במרכז הקלדרה הצטמצמה למעיינות חמים ופומרולות. הפעילות הגעשית מתרכזת כיום בשולי הקלדרה. רק השוליים המזרחיים של הקלדרה מוגדרים היטב (אגם טונדנו נסמך עליהם), אבל השוליים הדרומיים והצפוניים אינם מזוהים בוודאות, ובסדקים שהתהוו לרוחבם נוצרו הרי הגעש השכבתיים הפעילים: סוֹפּוּטָן (Soputan) בדרום, מאהאוו (Mahawu) ולוקון-אמפונג בצפון. הרי געש אלו פלטו בתחילה לבה אנדזיטית עד בזלתית, אבל בתקופה המודרנית הרכב הלבה הוא אנדזיטי בלבד.
לוקון-אמפונג הוא בין הרי הגעש הפעילים ביותר מבין 129 הרי הגעש הפעילים של אינדונזיה. מרבית ההתפרצויות יצרו עמודי התפרצויות קטנים עד בינוניים של אפר געשי, אך בחלקן היו גם זרמים פירוקלסטיים והתפרצויות פריאטיות. מקורן של ההתפרצויות ההיסטוריות של הר הגעש היה תחילה בהר אמפונג, הצעיר יותר מהר לוקון מבחינה מורפולוגית. ידוע על התפרצויות בעוצמה משוערת של VEI3 במדד ההתפרצות הגעשית ב-1375 וב-1775, שגרמו לנזקים ולאבדות בנפש. כל ההתפרצויות מאז הם מלוע טוֹמְפַּלוּאַן: פעמיים במאה ה-19 (1829 ו-1893) ו-18 פעמים במאה ה-20 (1930, 1942, 1949, 1951, 1958, 1961, 1962, 1963, 1965, 1966, 1969, 1971, 1973, 1975, 1994, 1986, 1988 ו-1991). מדד ההתפרצות הגעשית של מרבית ההתפרצויות היה בין 1 ל-2.
ההתפרצות של 1991 הייתה העזה ביותר (מדד התפרצות 3). היא לוותה בזרמים פירוקלסטיים וגרמה לנזקים לרכוש ולשדות החקלאים, לצורך לפנות כ-8,000 תושבים שהתגוררו בסמוך ולמותה של גאולוגית משווייץ שניסתה לצלם את הלוע בעת התפרצותו.
מאז תחילת המאה ה-21 התפרץ ההר חמש פעמים (2000, פעמיים ב-2002, 2003 וב-2011).
ההתפרצות של 2011

לאחר כמה ימים של פעילות געשית בקנה מידה קטן ניתנה ב-11 ביולי הוראת פינוי ו-כ-4,000 תושבים פונו מהאזור. יממה אחר כך, ב-12 ביולי, התפרץ ההר. עמוד ההתפרצות הגיע לגובה של 1,500 מטרים, אבל לא פגע בתעופה האזרחית ולא הופסקה פעילותו של שדה התעופה הבינלאומי (Sam Ratulangi International Airport) של מנאדו בירת מחוז סולאווסי המצוי כ-30 קילומטרים צפונית-מערבית להר הגעש.
תושבים ששבו לבתיהם בכפרים השוכנים במורדות הר הגעש נאלצו להתפנות שנית עם התחדשות הפעילות הגעשית בבוקר 17 ביולי. באזור שפונה מתגוררים כ-28,000 בני אדם. עקב התרוממותו של עמוד התפרצות לגובה של כ-3.5 ק"מ נדרשו חברות התעופה לשנות את מסלולן של טיסות שהיו אמורות לעבור ברדיוס של 10 ק"מ מהר הגעש. קולות פיצוץ עזים שנשמעו במהלך הימים הבאים גבו את חייה של אשה שלקתה בהתקף לב. ב-27 ביולי ניתנה הודעת הרגעה מטעם הממשל האינדונזי ו-5,000 התושבים שפונו החלו לחזור לבתיהם.
הערות שוליים

1 2  Lokon-Empung
↑  Erupting Indonesia volcano forces 1,000 to flee חדשות CBS
↑  Volcanoes of Indonesia: Highlights
↑  Lahendong Geothermal Exploration Well
↑  Tondano Caldera
↑  Lokon-Empung Eruptive History
↑  The Volcaniso blog
1 2  Earthquake Report
↑  כתבה בחדשות ה-BBC
| --- | --- |
בקרת זהויות :  NLI: 987007402187305171  LCCN: sh2016002908  VIAF: 8539149489123193810007   WorldCat (עם VIAF): 8539149489123193810007
יתר לחץ דם

| --- | --- |

מד לחץ דם לזרוע המראה יתר לחץ דם (לחץ סיסטולי של 158 mmHg, לחץ דיאסטולי של 99 mmHg וקצב לב של 80 פעימות לדקה)
 תחום:  רפואת משפחה 
 טיפול:  ואלסרטן  moexipril  (RS)-nisoldipine  מטופרולול  betaxolol  גואנפצין  guanabenz  chlorthalidone  לוסרטן  קפטופריל  eprosartan  telmisartan  reserpine  quinethazone  felodipine  דוקסאזוסין  מתילדופה  deserpidine  acebutolol  (S)-(−)-timolol  קנדסרטן  polythiazide  כלורתיאזיד  אנלפריל  olmesartan  clonidine hydrochloride  carteolol hydrochloride  amlodipine / atorvastatin  ריברוקסבאן  amlodipine/benazepril  bisoprolol / hydrochlorothiazide  hydrochlorothiazide / losartan  lisinopril dihydrate  amlodipine/valsartan  nebivolol  irbesartan / hydrochlorothiazide  telmisartan/hydrochlorothiazide  קו-אנזים Q10  ezetimibe / simvastatin  eplerenone  hydrochlorothiazide / spironolactone  atenolol/chlorthalidone  ethacrynate sodium  torasemide  aliskiren  hydrochlorothiazide / triamterene  candesartan / hydrochlorothiazide  Hydrochlorothiazide / Lisinopril  hydrochlorothiazide / valsartan  dabigatran etexilate  Sacubitril/valsartan  phenoxybenzamine  isradipine  penbutolol  קלונידין  hydroflumethiazide  מינוקסידיל  וראפאמיל  hydralazine  אמלודיפין  indapamide  guanethidine  רמיפריל  פרופרנולול  prazosin  ביסופרולול  פורוסמיד  nadolol  benazepril  cyclothiazide  terazosin  קרוודילול  fosinopril  הידרוכלורותיאזיד  spironolactone  ניפדיפין  quinapril  דילטיאזם  ethacrynic acid  perindopril  trichlormethiazide  guanadrel  אסמולול  triamterene  bepridil  אמילוריד  mecamylamine  nicardipine  labetalol  lisinopril  pindolol  מטולזון  methyclothiazide  mibefradil  trandolapril  carteolol  bendroflumethiazide  phentolamine  benzthiazide  irbesartan  אטנולול  bumetanide  enalapril / hydrochlorothiazide 
 קישורים ומאגרי מידע
 eMedicine:  article/241381 
 DiseasesDB:  6330
 MeSH:  D006973
 MedlinePlus:  000468
 OMIM:  145500
 סיווגים
 ICD-10:  I10,I11,I12, I13,I15
 
הסיכון היחסי לתמותה כתלות במאפייני לחץ דם (על פי מחקר HUNT)
 * מתוקנן לפי גיל, מין, משקל גוף יחסי, סטטוס עישון, רמת השכלה, מחלה ממושכת מגבילה, פעילות גופנית, רמות כולסטרול וקריאטינין בדם.
יתר לחץ דם או לחץ דם גבוה היא מחלה כרונית בה לחץ הדם גבוה במיוחד, מצב הופכי לתת לחץ דם.
יתר לחץ דם יכול לגרום לפגיעה מתמשכת בכלי דם ברקמות רגישות - כמו הלב, כלי דם בעין, ורקמת העצבים במוח. זהו אחד מגורמי הסיכון לאוטם שריר הלב, לאי-ספיקת לב ולמפרצת, והוא גורם הסיכון המוביל למחלת כליות כרונית (CKD). ב-2022 העריכו כי בישראל היו בין מיליון} לשני מיליון חולים עם יתר לחץ דם. מחלת יתר לחץ דם מכונה לעיתים "הרוצח השקט", כי אדם הסובל ממנה לעיתים קרובות אינו מודע לכך. עם זאת, במחקר עוקבה נמצא שהתמותה של חולים עם לחץ דם גבוה שלא אובחן, זהה לשעור תמותת אנשים ללא המחלה.
קריטריונים לאבחנה של יתר לחץ דם

ערכי לחץ הדם הממוצעים באוכלוסייה משתנים עם הגיל ולפי משרד הבריאות, לחץ דם תקין במבוגרים הוא נמוך מ-120/80 (120: לחץ סיסטולי, 80: לחץ דיאסטולי). לאנשים עם לחץ דם שבין 120–139 סיסטולי, או בין 80–89 דיאסטולי, סיכון מוגבר לפיתוח יתר לחץ דם בעתיד, ומצב זה מכונה Pre-hypertension.
שתי הדרגות העיקריות הן:
יתר לחץ דם מדרגה I - בין 140/90 לבין 159/99
יתר לחץ דם מדרגה II - מעל 160/100.
לאוכלוסיות ספציפיות ההגדרות ליתר לחץ דם מחמירות - כך למשל, חולי סוכרת, או חולים עם מחלה כלייתית (כגון אי ספיקה כלייתית כרונית) נחשבים כבעלי יתר לחץ דם אם לחץ הדם שלהם מעל 130/80. זאת מאחר שבקרב אוכלוסיות אלו, קיים סיכון גבוה יותר למחלות קרדיו-ווסקולריות. עם זאת, דווקא בחולי סוכרת, הפחתת לחץ הדם לערכים נמוכים יותר באמצעות תרופות הביאה לעליה באירועי בריאות חמורים.
כמו כן, לעיתים נמדד לחץ דם גבוה מ-140/90 במרפאה, אבל נמוך מ-125/80 במדידת הולטר – תופעה זו ידועה בשם "תסמונת החלוק הלבן", והיא שכיחה יחסית – במקרה כזה מטופל חווה עליה בלחץ הדם כשלחץ הדם נמדד במרפאה, אך ערכי לחץ הדם בשגרה הם במסגרת הנורמה. ישנם חולים שנחשבים בעלי "יתר לחץ דם עמיד". חולים אלה מציגים ערכי לחץ דם הגבוהים מ-140/90 למרות טיפול הכולל שינוי אורחות חיים ונטילת לפחות 3 תרופות מקבוצות שונות (ולפחות תרופה אחת מקבוצת המשתנים).
ההמלצות[דרוש מקור] להחלטה האם חולה אכן סובל מיתר לחץ דם הן על פי תוצאות של שתי מדידות לחץ דם לפחות, לאחר מנוחה של 10 דקות, ללא עישון, ללא שתיית קפה או אלכוהול או כל דבר המעלה לחץ דם, וזאת במסגרת לפחות שני ביקורים שונים במרפאה. אין לקבוע שמטופל סובל מיתר לחץ דם על סמך בדיקה אחת בלבד.
באופן כללי, יתר לחץ דם מסווג או כיתר לחץ דם ראשוני, המהווה כ־90% מן המקרים, או מיתר לחץ דם שניוני- כלומר, יתר לחץ דם שנגרם בגלל סיבה רפואית מסוימת (כגון למשל, גידולים המפרישים קטכולאמינים כגון פאוכרומוציטומה, מחלות של היפר-אלדוסטרוניזם ראשוני וכן הלאה). מצבים בהם יש לחשוד ביתר לחץ דם משני הם מצבים בהם יתר לחץ הדם החל בגיל צעיר מאוד יחסית או בגיל מאוד מבוגר, כשלחץ הדם עמיד לטיפול או כשהוא עולה באופן פתאומי אצל חולה מאוזן וכן כשיש סימנים למחלה אנדוקרינית או מגוון של הפרעות מסוימות.
גורמי סיכון ליתר לחץ דם

הרגלי חיים: דהיינו עישון, שימוש כרוני באלכוהול, שימוש בסמים, הרגלי אכילה, תזונה עתירה במלח או בשומן, השמנת יתר או השמנה בטנית, היעדר פעילות גופנית. כל הגורמים הללו נמצאו כגורמי סיכון להיווצרות יתר לחץ דם.
מין: גברים סובלים יותר מנשים מיתר לחץ דם.
גיל: אצל גברים, גיל מעל 55 הוא גורם סיכון לפיתוח יתר לחץ דם, ואצל נשים- מעל גיל 65 (אם כי קיימות מחלוקות בספרות הרפואית, ויש המציגים גילאים צעירים יותר).
מחלות שונות כגון: היפרליפידמיה, סוכרת, היפר-אוריצמיה, תסמונת מטבולית.
רקע משפחתי, מצבי סטרס, מצב סוציו אקונומי
תרופות: שימוש ממושך בגלולות למניעת היריון, סטרואידים, תרופות ממשפחת ה-NSAIDS (בעיקר תרופות נוגדות האנזים COX-2 כגון celcoxib), תרופות אדרנרגיות, אמפטמינים, קוקאין, תרופות אנטי-כולינרגיות, תרופות נגד דיכאון, ציקלוספורין, EPO. גם תוספי תזונה שונים עלולים להעלות לחץ דם אם ניטלים במינונים גבוהים ועל כן יש לבחון האם נטל המטופל תוספי תזונה המקושרים לכך.
יתר לחץ דם בקבוצות מטופלים מסוימות

קיימות קבוצות ספציפיות של חולים בהם יתר לחץ דם מחייב התערבות רפואית ייחודית לאותה קבוצה:
נשים הסובלות מיתר לחץ דם ואשר נכנסו להיריון עם יתר לחץ דם, צריכות להיות במעקב קפדני של לחץ דם עקב הסיכון לאם ולעובר. הדבר נכון גם לגבי נשים אשר פיתחו יתר לחץ דם במהלך ההיריון עקב החשש לפיתוח רעלת היריון. תרופות מסוימות להורדת לחץ דם אסורות לשימוש במהלך ההיריון - ביניהן תרופות מקבוצת ACEI ותרופות מקבוצת ה-ARB עקב הטרטוגניות בהן.
בחולי סוכרת הסובלים במקביל מיתר לחץ דם נמצא יתרון לתרופות מקבוצת ACEI וכן תרופות מקבוצת ה-ARB, היות שתרופות אלו מפחיתות פרוטאינוריה ועוזרות בהגנה על הכליות.[דרוש מקור] עם זאת, ב-2010 פורסמו תוצאות מחקר בשם "פעולה לשליטה בסיכון לב-וכלי-דם בסוכרת" (Action to Control Cardiovascular Risk in Diabetes - ACCORD) בו נמצא כי הפחתת לחץ הדם לערכים נמוכים מ-130 ממ"כ באמצעות תרופות הביאה לעליה באירועי בריאות חמורים.
חולים מבוגרים (מעל גיל 65) אשר סובלים מיתר לחץ דם הם חולים שהסיכון לתחלואה קרדיו-ווסקולרית אצלם גבוה יותר. חשוב להקפיד אצל חולים אלו על איזון לחץ דם, ולרוב הטיפול ההתחלתי יהיה מתן משתנים במינון נמוך, אלא אם יש מצבים רפואיים נוספים המחייבים טיפול רפואי התחלתי שונה.
מניעה

ישנן מספר דרכים למנוע יתר לחץ דם, או להפחית לחץ דם גבוה. האגודה הבריטית ליתר לחץ דם ממליצה על מספר פעולות:
הורדת משקל וביצוע אימון אירובי (למשל הליכה)
הפחתת צריכת הסוכר והמלח
הפחתת צריכת טבק ומשקאות אלכוהולים
הורדת דחק
טיפול

מכיוון שלחץ דם (כשלעצמו) הוא תוצאה של המשוואה: נפח פעימת הלב * מספר פעימות הלב לדקה * TPR. כדי להוריד את לחץ הדם נדרש להוריד את אחד המרכיבים במשוואה לעיל התרופות המשמשות להורדת לחץ דם פועלות בדרכים מגוונות
טיפול > תרופות לטיפול בלחץ דם

תרופות לטיפול בלחץ דם מתחלקות למספר משפחות:
מעכבי ACE מרחיבים כלי דם + משתנים
ARB מרחיבים כלי דם + משתנים
אנטגוניסטים אלפא אדרנרגיים
חוסמי בטא מאטים את קצב הלב
חוסמי תעלות סידן מרחיבים כלי דם + מאטים את קצב הלב
דיורטיקה מורידות את נפח הדם
תרופות המיועדות לטיפול חירום ביתר לחץ דם
ראו גם

תרופות נוגדות יתר לחץ דם
מחלה קרדיווסקולרית
לחץ דם נמוך
הולטר לחץ דם
לקריאה נוספת

Oke DA, Bandele EO (בספטמבר 2004). "Misconceptions of hypertension". Journal of the National Medical Association. 96 (9): 1221–4. PMC 2568468. PMID 15481752. {{cite journal}}:  (עזרה)
The American Journal of Hypertension